Mārupe

Mārupe ir Pierīgas pilsēta Latvijā, Mārupes novada administratīvais centrs. Mārupe atrodas pie Rīgas dienvidu robežas. 2025. gada sākumā Mārupē bija 19 427 iedzīvotāji.Vietvārdu datubāze

 Vēsture 
Mārupe izveidojusies uz Bieriņu muižas zemes un sāka attīstīties pēc 1920. gada agrārās reformas. Nosaukta caur to tekošās Mārupītes vārdā. Pirms Otrā pasaules kara Mārupes pagasts bija mazākais, bet visblīvāk apdzīvotais Rīgas apriņķī.

2022. gada 1. jūlijā Mārupei piešķīra pilsētas tiesības.

 Infrastruktūra 

Mārupē atrodas novada administratīvais centrs — Mārupes novada dome, kā arī novada kultūras nams, Mārupes Valsts ģimnāzija un divi bērnudārzi — "Lienīte" un "Zeltrīti". 2017. gada janvārī tika atklāta Mārupes ledus halle.

Pilsētai raksturīga blīva individuālo māju apbūve, jaunie ciemati (Mārasciems, Sēļi), uz robežas ar Tīraines ciemu — daudzdzīvokļu namu apbūve (Vecozolu nami ap Zeltrītu ielu, Spulgu nami ap Zemturu un Mazo Spulgu ielu). Par atpazīstamības objektu kļuvis vietējais ūdenstornis.

 Ģeogrāfija 

Atrodas Viduslatvijas zemienes Rīgavas līdzenumā. Cauri pilsētai tek Mārupīte, ar ko arī saistāma pilsētas nosaukuma izcelšanās. Vidējā gaisa temperatūra janvārī ir −5 °C, jūlijā — +17 °C. Nokrišņu daudzums 700 mm gadā, bezsala perioda vidējais ilgums ap 150 dienām.Latvijas ģeogrāfijas atlants. "Jāņa sēta", 2020

Mārupes pilsēta ļoti cieši saistīta ar Rīgu un faktiski ir saplūdusi ar to, tāpat kā ar kaimiņu ciematu Tīraini.«Par pilsētas statusa piešķiršanu Mārupes ciemam». marupe.lv. Cauri Mārupei ved autoceļš Rīga-Jaunmārupe (P132), 2 km uz austrumiem — Tīraines stacija uz Rīgas—Jelgavas dzelzceļa.

 Iedzīvotāji 

 Iedzīvotāju skaita izmaiņas 
Kopā ar Bieriņiem un Kūdras rūpnīcu

 Saimniecība 
Lielākie Mārupē reģistrētie uzņēmumi pēc apgrozījuma 2020. gadā bija autopārvadātāju firma "Kreiss", auto detaļu tirgotājs "Inter Cars Latvija", datoru vairumtirgotājs "Also Latvia", elektrisko iekārtu un datoru vairumtirgotājs "MoonCom".Lursoft statistika

 Attēli 

 Atsauces 

 Ārējās saites 
 Mārupes pašvaldības vietne


Kategorija:Latvijas bijušie ciemi